19. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 276 της 23 Ιουν./27 Ιουλ. 1993 (ΦΕΚ Α΄121) Επέκταση ισχύος ενίων διατάξεων του Νόμ. 1943/91 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες συναφείς διατάξεις» (ΦΕΚ 50/Α/11.4.91) και στο προσωπικό του Λιμενικού Σώματος. Έχοντας υπόψη: 1.Τις διατάξεις του άρθρ. 53 παρ. 1 και 2 του Νόμ. 1943/91 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες συναφείς διατάξεις» (Α΄50). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα», όπως προσετέθη με το άρθρ. 27 του Νόμ. 2081/1992 (Α΄154). 3.Το γεγονός ότι, από τις διατάξεις αυτού του δ/τος δεν προκαλείται δαπάνη σε βάρος του Κρατικού Προϋπολογισμού. 4.Την αριθ. 336/1993/26.5.93 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης και Εμπορικής Ναυτιλίας, αποφασίζουμε: Επέκταση ισχύος διατάξεων Άρθρο μόνο.- Οι διατάξεις των άρθρ. 32 παρ. 1, 34 παρ. 2, 35 παρ. 2 και 37 παρ. 1 του Νόμ. 1943/91 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες συναφείς διατάξεις» (ΦΕΚ Α΄50/11.4.91) επεκτείνονται και ισχύουν και  Σελ. 126,14(α) Τεύχος 1370 Σελ. 12 για το προσωπικό του Λιμενικού Σώματος, εκτός των διατάξεων του δεύτερου εδαφίου της πρώτης παραγράφου του προαναφερθέντος άρθρ. 37 που αναφέρεται στη χορήγηση εκπαιδευτικής άδειας στις περιπτώσεις που απαιτείται, οπότε εφαρμόζονται οι εκάστοτε ισχύουσες διατάξεις για το προσωπικό του Λιμενικού Σώματος. 